NORAKSTS

|  |  |
| --- | --- |
| 28.01.2020. | Nr.2/13 |

**GROZĪJUMI JELGAVAS PILSĒTAS DOMES 2019.GADA 28.FEBRUĀRA LĒMUMĀ NR.2/7 “ILGTERMIŅA AIZŅĒMUMA ŅEMŠANA ERAF PROJEKTA “JELGAVAS AMATU VIDUSSKOLAS INFRASTRUKTŪRAS UZLABOŠANA UN MĀCĪBU APRĪKOJUMA MODERNIZĀCIJA, 2.KĀRTA” ĪSTENOŠANAI”**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2020.gadam” 13.panta pirmās daļas 1.punktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem”, 2018.gada 1.februārī noslēgto vienošanos starp Centrālo finanšu un līgumu aģentūru un Jelgavas pilsētas domi par Eiropas Savienības projekta Nr.8.1.3.0/17/I/004 “Jelgavas Amatu vidusskolas infrastruktūras uzlabošana un mācību aprīkojuma modernizācija, 2.kārta” īstenošanu, darbības programmas “Izaugsme un nodarbinātība” 8.1.3.specifiskā atbalsta mērķa “Palielināt modernizēto profesionālās izglītības iestāžu skaitu” ietvaros,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2019.gada 28.februāra lēmumā Nr.2/7 “Ilgtermiņa aizņēmuma ņemšana ERAF projekta “Jelgavas Amatu vidusskolas infrastruktūras uzlabošana un mācību aprīkojuma modernizācija, 2.kārta” īstenošanai” (turpmāk - Lēmums) šādus grozījumus:

1. Aizstāt Lēmuma 1.punktā skaitli un vārdus “1 946 578 *euro* (viens miljons deviņi simti četrdesmit seši tūkstoši pieci simti septiņdesmit astoņi *euro*)” ar skaitli un vārdiem “2 150 217 *euro* (divi miljoni viens simts piecdesmit tūkstoši divi simti septiņpadsmit *euro*)”.
2. Aizstāt Lēmuma 1.2.apakšpunktā skaitli un vārdus “155 370 *euro* (viens simts piecdesmit pieci tūkstoši trīs simti septiņdesmit *euro*)” ar skaitli un vārdiem “359 009 *euro* (trīs simti piecdesmit deviņi tūkstoši deviņi *euro)*”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2020.gada 28.janvārī